پاکستان جمهور باشلیغی ممنون حسین، افغانستان بیلن مناسبتنی یخشیراق قیلیب آلیش و منطقه ده تینچ اورنه تیلیشی اوچون اوچره شوولریگه دوام ایته جکلرینی بیلدیردی.
ممنون حسین، "داییمی ترقیات اوچون سوو کنفرانسی" اوچون تاجکستان نینگ پایتختی دوشنبه گه بارگن. بو جایده اجرائیه باشلیغی داکتر عبدالله عبدالله بیلن اوچره شدی.
مذکور ملاقاتده؛
" أفغانستان بیلن مناسبتنی یخشیراق قیلیب آلیش و منطقه ده تینچ اورنه تیلیشی اوچون اوچره شوولریگه دوام ایته میز" دیب ایتدی ممنون حسین. اوزارا اوچره شوولر سایه سیده صلح ایشیکلری نینگ آچیلیشینی تمنی قیلگنلرینی بو توغریده ایککی اولکه آله دیگن قرارلرنینگ مهم ایکن لیگینی اورغوله دی.
داکتر عبدالله ایسه؛
"افغانستانده تینچ لیک نینگ برقرار بولیشی اوچون پاکستان بیلن اوچره شوولریمیز سرعتلی بیر شکلده دوام ایتماقده" دیب، ایککی اولکه اورته سیده دوام ایتیب تورگن اوچره شوولرنینگ نتیجه بیریشی گه ایشانگنلرینی بیلدیردی.
حادثه پایتخت تاشکینت ده یوزبیرگن
